Tähtsaimad neist põhitõdedest on "Stopp" ja "Ära puuduta!" Nende kahe reegli lapsele selgitamine on väga oluline eelkõige seetõttu, et teie poolt õpetatu peab oma mõjususelt ületama lapse loomuliku uudushimu (mis maailma avastamise eas on ääretult tugev) leitud põnevat asja katsuda ja lähemalt tundma õppida.  Tänapäevases kiiretempolises ühiskonnas on vanemlik järelvalve pahatihti puudulik. Seepärast on olulise tähtsusega ka nõue "Mine relva juurest ära!" Üheselt on raske määratleda ala kust jookseb piir, kuhu jõudes ollakse "relva juurest ära". Sõbra juures külas olles kui sõber tahab näidata oma isa relva, oleks mõistlik lapsel soovitada sõber sel teemal ümber veenda, viidates näiteks sellele, et ta saab oma vanematelt karistada ega tohi enam talle külla tulla või edaspidiselt suhelda-mängida. Kui näiteks relv leiti mõnest mahajäetud majast või mujalt, tuleks sellest hoonest kindlasti koheselt lahkuda. Kui olete näiteks külas ja laps iseseisvalt mööda maja/korterit ringi käies avastab elutoa riiulilt/köögi külmkapilt järelvalveta relva, ei saa ta küll majast/korterist lahkuda, küll aga tulla teie juurde ning käituda vastavalt reeglile:  "Ütle täiskasvanule!" Õpeta last oma leiust alati teavitama täiskasvanut - naabrit, õpetajat, politseinikku, kaupluse müüjat või teist usaldusväärset inimest.